בניגוד למשחק הליגה ביום ראשון האחרון שהסתיים ב-1:2 של מילאן על לאציו, הפעם ההתמודדות בין הקבוצות הייתה דלה באירועים משמעותיים. הערב (רביעי) הקבוצות נפגשו במסגרת המשחק הראשון בשלב חצי גמר הגביע האיטלקי וסיימו ב-0:0, למרות שליטה גדולה של האורחת שהגיעה ללא מעט מצבים, אך כשלה בסיומת מול השער.
בחצי הראשון הרוסונרי כמעט לא הגיעו למצבים ולא בעטו אפילו פעם אחת לעבר מסגרת השער של תומאס סטרקושה. גם בחצי השני המגמה נמשכה, ולמרות לא מעט הזדמנויות ושליטה במרכז המגרש, הנשרים לא הצליחו למצוא את השער המיוחל לקראת המפגש המכריע.
הרוסונרי נעצרו לאחר שלושה ניצחונות ליגה רצופים, אך רשמו משחק חמישי בכל המסגרות ללא הפסד. החבורה של סימונה אינזאגי, שהפסידה בליגה למילאן אחרי תקופה טובה שכללה שמונה משחקים בהם היא לא נוצחה, יכולה להיות מעודדת מהתוצאה במשחק החוץ, אך לא מיכולתה מול השער, כשהייתה שווה לפחות כיבוש אחד.
מונאקו גברה הערב (רביעי) 0:2 על מונפלייה ועלתה לגמר גביע הליגה הצרפתי, שם תפגוש לקרב מסקרן את פאריס סן ז’רמן. כבר תוך 15 דקות, רדאמל פלקאו ניצל איבוד כדור בהגנת האורחת ובבעיטה חזקה מתוך הרחבה העלה את האדומים ליתרון, זאת למרות שליטה של האורחת שהגיעה למספר מצבים, אך לא הייתה מדויקת מול השער.
בדקה ה-29 מונפלייה נענשה בשנית, כשפלקאו השלים צמד אישי מרשים לאחר שקיבל כדור רוחב מדוד מצד שמאל של ההתקפה והרשית מקרוב פנימה. החבורה של לאונרדו ז’ארדים קטפה את הכרטיס למשחק המכריע ושבה לנצח אחרי ה-2:2 המרתק מול מארסיי במחזור האחרון.